REPUBLIKA HRVATSKA
VUKOVARSKO-SRIJEMSKA ŽUPANIJA
   OPĆINA CERNA
OPĆINSKI NAČELNIK
KLASA: 024-02/22-01/5
URBROJ: 2196-11-0122-2
Cerna, 12. rujna 2022. godine
				                                                  
Na temelju članka 4. stavak 2. i 3. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", br. 86/08, 61/11, 04/18, 112/19 – daljnjem tekstu: Zakon), članka 44. Statuta Općine Cerna („Službeni vjesnik“ Vukovarsko-srijemske županije br.13/09, 2/13, 24/14 i 8/18), na prijedlog pročelnika Jedinstvenog upravnog odjela općinski načelnik Općine Cerna donosi

I. dopuna
 Pravilnika o unutarnjem redu Jedinstvenog upravnog odjela Općine Cerna

Članak 1.

U Pravilniku o unutarnjem redu u Jedinstvenom upravnom odjelu Općine Cerna („Službeni vjesnik“ Vukovarsko-srijemske županije br.5/2022), iza postojeće Sistematizacije radnih mjesta u Jedinstvenom upravnom odjelu Općine Cerna koja je sastavni dio Pravilnika dodaje se nova privremena sistematizacija posebnih radnih mjesta kako slijedi:
PRIVREDEMA SISTEMATIZACIJA POSEBNIH RADNIH MJESTA
Redni broj radnog mjesta	      Naziv radnog mjesta	       Broj izvršitelja	

1.	Viši referent- voditelj projekta „OsnaŽena činim dobro svojoj zajednici“	
1	

Privremena sistematizacija posebnog radnog mjesta: Viši referent- voditelj projekta „„OsnaŽena činim dobro svojoj zajednici“ uvodi se za vrijeme ugovorenog trajanja projekta „OsnaŽena činim dobro svojoj zajednici“ koji se provodi u okviru „Zaželi-program zapošljavanja žena-faza III“, a sufinanciran je od strane Europske unije iz Europskog socijalnog fonda. Ugovoreno trajanje projekta „OsnaŽena činim dobro svojoj zajednici“ je 8 mjeseci. 
Osnovni podaci o radnom mjestu:
Kategorija: III.
Potkategorija: viši referent
Klasifikacijski rang: 9.

Naziv: VIŠI REFERENT-voditelj projekta “ OsnaŽena činim dobro svojoj zajednici“
Broj izvršitelja: 1

                           OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla (%)	
1. Upravlja projektom “OsnaŽena činim dobro svojoj zajednici“ koji se provodi u okviru program zapošljavanja žena „Zaželi-program zapošljavanja žena-faza III“, koordinira cjelokupnim projektnim aktivnostima, koordinaciju rada zaposlenica, ostvarivanje rezultata projekta,  prati napredak i tijek projekata u svim fazama provedbe projekata prema predviđenim aktivnostima, obavlja financijsku kontrolu i menadžment projekta, zadužen je za planiranje aktivnosti i ispunjenje ugovornih obveza te za ostalu organizacijsku, funkcionalnu i tehničku provedbu projekta.         	
45	
2. Koordinira i surađuje s projektni timom i partnerima na projektu, te nadležnim institucijama koje sudjeluju u projektu, redovito izrađuje izvještaje prema ugovornom tijelu, redovito izvještava o postignutim rezultatima, izrađuje narativna i interna izvješća, brine za promociju projekata u medijima, komunicira s ugovornim tijelom, motivira i educira suradnike na projektu s ciljem uspješne provedbe projekta. 	45	
3. Obavlja i druge poslove po nalogu pročelnika.	          10	
             
Opis razine standardnih mjerila za klasifikaciju radnih mjesta

Potrebno stručno znanje	- pravna struka, stručni prvostupnik javne uprave	
Složenost poslova	- stupanj složenosti koji uključuje izričito određene poslove koji zahtijevaju primjenu jednostavnijih i precizno utvrđenih  postupaka, metoda rada i stručnih tehnika	
Samostalnost u radu	- stupanj samostalnosti koji uključuje obavljanje poslova uz redoviti nadzor i upute nadređenog službenika	
Stupanj suradnje sa drugim tijelima i komunikacije sa strankama	- stupanj stručnih komunikacija koji uključuje komunikaciju unutar nižih unutarnjih ustrojstvenih jedinica	
Stupanj odgovornosti i utjecaj na donošenje odluka	- stupanj odgovornosti koji uključuje odgovornost za materijalne resurse s kojima službenik radi, te pravilnu primjenu propisanih postupaka, metoda rada i stručnih tehnika

                                
                                     Članak 2. 
Ovaj Pravilnik stupa na snagu osmog dana od dana objave u „Službenom vjesniku“ Vukovarsko-srijemske županije.  

                                                  OPĆINSKI NAČELNIK
Josip Štorek